**ELŐTERJESZTÉS**

**Szombathely Megyei Jogú Város Közgyűlése**

**2024. március 28-ai ülésére**

**BESZÁMOLÓ**

**az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről**

**Tisztelt Közgyűlés!**

**2024. március 1-jén** dr. László Győző és Horváth Soma alpolgármester urakkal megtartottuk a közgyűlés utáni sajtótájékoztatót.

E napon dr. Károlyi Ákos jegyző úrral fogadtam a „Szombathely Portré 2024” programunk két nyertesét a polgármesteri irodában és átadtuk részükre a nyereményüket.

E napon Horváth Soma alpolgármester úr a Vasi TIT szervezésében a II. Szombathelyi Kulturális Csúcstalálkozón vett részt.

**Március 2-án** kilencedik alkalommal rendezték meg a Lukácsházi Pincés-kemencés Böllérversenyt. A szombathelyi önkormányzat Schweinamanger nevű csapata először vett részt a böllérversenyen, 29 fővel. A csapatot Tóth Kálmán bizottsági elnök vezette, a tagok közt voltak többek között dr. László Győző alpolgármester, Németh Ákos és Bokányi Adrienn tanácsnokok, Putz Attila és Kelemen Krisztián bizottsági elnökök is.

**Március 4-én** kegyeleti megemlékezésen vettünk részt a városvezetés tagjaival Szombathely MJV bombázásának 79. évfordulója alkalmából. Az esemény Berzsenyi téri állomásán emlékező beszédet mondtam.

**Március 5-én** „Mérnökök a fenntartható fejlődésért” konferencián vettem részt az ELTE Savaria Egyetemi Központ konferenciatermében, ahol köszöntő beszédet mondtam. A konferencián Bokányi Adrienn tanácsnok asszony előadást tartott a *Fenntartható fejlődés, okos város, társadalom és környezet* szekcióban a *Válságálló tudásgazdaság kiépítése – Digitális és zöld projektek Szombathely Megyei Jogú Városában* címmel.

E napon dr. László Győző alpolgármester úr Horváth Soma alpolgármester úrral együtt részt vett a XIII. Tóth Géza Emlékverseny sajtótájékoztatóján.

**Március 6-án** a Gyermek Fájdalomkezelő Ambulancia megnyitó eseményén vettem részt.

E napon Bokányi Adrienn tanácsnok asszony Oberwart és Szombathely városvezetésének képviselőiből és stakeholderekből álló operatív munkacsoport egyeztetésen vett részt a határon átnyúló gazdaságfejlesztés fókuszú együttműködéssel kapcsolatban.

**Március 7-**én dr. László Győző részt vett a Strongman Champions League U105-ös Európa-bajnokság sajtótájékoztatóján.

E napon Németh Ákos tanácsnok úr a Jászai Utcai Közösségi Térbe látogatott a meglepetés műsorral egybekötött nőnapi rendezvényre.

**Március 8-án** dr. Károlyi Ákos jegyző úrral, valamint a városvezetés tagjaival felköszöntöttük a Nemzetközi Nőnap alkalmából a Polgármesteri Hivatal dolgozóit, majd a városvezetés tagjaival a Fő téren sétáló hölgyeket.

E napon a XXVII. Vasi Jogásznapon vettünk részt dr. László Győző alpolgármester úrral, amelyen a város képviseletében a Savaria Múzeum parkjában, Horváth Boldizsár szobránál koszorút helyeztünk el.

E napon dr. Horváth Attila alpolgármester úr a Nemzetközi Nőnap alkalmából virágot osztott az oladi lakótelepen.

E napon Bokányi Adrienn tanácsnok asszony részt vett a Helyi Digitális Iker Pilot projekt (Local Digital Twin) helyi IT infrastruktúrával kapcsolatos online egyeztetésen, majd motivációs üzenettel ellátott könyvjelzőket osztott nőnap alkalmából.

E napon Németh Ákos tanácsnok úr egy-egy szál tulipánnal köszöntötte a körzetében élő hölgyeket a városrész néhány közterén.

**Március 9-én** dr. László Győző alpolgármester úr a XIII. Tóth Géza Súlyemelő Emlékverseny megnyitóján köszöntötte a résztvevőket. Az eseményen Horváth Soma alpolgármester úr is részt vett. A verseny előtt a Tóth Géza téren dr. László Győző alpolgármester úr Horváth Soma alpolgármester úrral együtt koszorút helyezett el az egykori súlyemelő emlékére.

**Március 12-én** Bokányi Adrienn tanácsnok asszony részt vett az Éhen Gyula téren tartott kooperáción, majd Losonc utcában tartott helyszíni bejárást.

**Március 14-én** a 48-as téren gróf Batthyány Lajos szobrát koszorúztuk meg dr. László Győző és Horváth Soma alpolgármester urakkal, valamint Bokányi Adrienn és Szuhai Viktor tanácsnokokkal.

E napon dr. Horváth Attila alpolgármester úr a 48-as katonák és nemzetőrök tiszteletére megtartott megemlékezésen vett részt a Szent Márton temetőben a Hübner mauzóleumnál.

**Március 15-én** az 1848-49-es forradalom és szabadságharc tiszteletére rendezett ünnepségsorozat első állomása a Petőfi szobornál volt. Szombathely Megyei Jogú Város képviseletében dr. László Győző, dr. Horváth Attila és Horváth Soma alpolgármester urakkal helyeztünk el koszorút Petőfi Sándor szobrának talapzatán. A menet átvonult a Március 15-e térre, ahol felvonták az országzászlót. Az ünnepi műsor a Savaria Múzeumnál folytatódott, ahol ünnepi beszédet mondtam.

E napon az ünnepi programsorozat a XIV. Szombathelyi Sajtóünneppel ért véget a Szombathelyi Képtárban, ahol megtartottuk a sajtófotó-pályázat kiállításmegnyitóval egybekötött eredményhirdetését, valamint átadásra került a Szombathelyért Sajtódíj is. Az eseményen Horváth Soma alpolgármester úr is részt vett.

**1.**

**Tisztelt Közgyűlés!**

Szombathely Megyei Jogú Város Közgyűlése a 225/2022. (VI.27.) Kgy. számú határozatával Papp Zoltánt választotta meg a Szombathelyért Közalapítvány kuratóriuma elnökének a következő önkormányzati választásokat követő új Közgyűlés alakuló ülésétől számított 60. napig tartó időre.

Papp Zoltán bejelentette a fenti tisztségről történő lemondását, ezért a Szombathelyért Közalapítvány működőképességéhez új elnököt szükséges választani.

Tekintettel arra, hogy a kuratóriumi tagok kinevezése a következő önkormányzati választásokat követő új Közgyűlés alakuló ülésétől számított 60. napig tart, ezért javaslom az új elnököt is erre az időtartamra megválasztani, akinek a személyére a Közgyűlésen szóban teszek javaslatot.

Kérem a Tisztelt Közgyűlést, hogy az előterjesztést megtárgyalni, és a Szombathelyért Közalapítvány kuratóriumának új elnökét megválasztani szíveskedjék.

**2.**

**Tisztelt Közgyűlés!**

Tájékoztatom a Tisztelt Közgyűlést, hogy az önkormányzati tulajdonú, Szombathely, Akacs M. u. 1-3. szám alatti, 520 m2 alapterületű ingatlanra vonatkozóan Önkormányzatunk 2007. májusában – feladatai ellátásának elősegítése céljából – ingyenes használatba adási megállapodást kötött a Regionális Képző Központtal, amely megállapodás a Használó oldalán bekövetkezett jogutódlások következtében többször módosításra került, legutóbbi használó a Szociális és Gyermekvédelmi Főigazgatóság volt.

A Társadalmi Esélyteremtési Főigazgatóságról, valamint az egyes kormányrendeletek a Szociális és Gyermekvédelmi Főigazgatóság egyes feladatainak átadásával kapcsolatos módosításáról szóló 180/2019. (VII.26.) Korm.rendelet 5. § (1) bekezdése szerint a Társadalmi Esélyteremtési Főigazgatóság a Szociális és Gyermekvédelmi Főigazgatóság jogutódjaként, az abból történő kiválással jött létre 2019. augusztus 1. napjával.

A fenti jogutódlás tényéről, illetve az alapján a használó személyének megváltozásáról a Társadalmi Esélyteremtési Főigazgatóság 2024. február 26. napján kelt levelében tájékoztatta Önkormányzatunkat.

Kérem a Tisztelt Közgyűlést, hogy Szombathely Megyei Jogú Város Önkormányzata, mint Használatba adó, valamint a Szociális és Gyermekvédelmi Főigazgatóság, mint Használó között 2017. február 21. napján létrejött használatba adási megállapodás tekintetében a Használó személyében történt jogutódlást vegye tudomásul, egyúttal hatalmazza fel a polgármestert a használatba adási megállapodás módosításának aláírására.

**3.**

**Tisztelt Közgyűlés!**

Tájékoztatom a Tisztelt Közgyűlést, hogy Szombathely Megyei Jogú Város Önkormányzata a WeGenerate 4 éves Horizon Europe projektben „Fellow City”-nek azaz „Társ Városnak” pályázik.

A projekt lényege a helyi önkormányzatokat célzó segítségnyújtás a fenntarthatóbb, alacsony kibocsátású, inkluzív és megfizethető környezet megteremtésében.

A projektben jelenleg 4 db „Demo City” azaz „Demonstrációs Város” található, Bukarest, Cascais, Cesena és Tampere.

A Demonstrációs Városok az úgynevezett „co-creation” vagyis közös gondolkodási folyamat segítségével innovatív megoldások létrehozásával és bevezetésével célozzák meg a helyileg azonosított technikai és szociális kihívásokat, valamint megosztják a folyamat közben szerzett tapasztalataikat és tudásukat az 5 db társ várossal, akik a projekt peer-to-peer tanulási és tudáscsere program részei lesznek.

Az 5 db társ város kiválasztása azért elengedhetetlen a projekt sikeres implementálásához, mivel a projekt során a városok bevonásával lehetőség nyílik tovább vizsgálni a projekt innováció átvitelének és elterjesztésének potenciálját azáltal, hogy a társ városok létrehozzák saját WeGenerate Replikációs Ütemtervüket (WeGenerate Replication Roadmap).

A kiválasztott társ városoknak lehetősége nyílik:

- hozzáférni a projekt eredményeihez, tanulási folyamataihoz és projekt-innovációjához;

- peer-to-peer tanulási és tapasztalatcserére egy széleskörű városok alkotta hálózatban;

- tanulási lehetőségekhez, amelyek a helyi városi megújulási igényeihez igazodnak;

- a demonstrációs városokba tett összesen 8 db tanulmányúthoz köthető pénzügyi támogatáshoz, ahol a társ városok tapasztalatot cserélnek, tanulnak és megfigyelik az implementálás alatt lévő városi regenerációs pilot tevékenységek sikerességét és az azokból levont tapasztalatokat;

- tanácsot kapnak a projektpartnerektől a projekt keretében kipróbált városrehabilitációs megoldások replikációs potenciáljának felmérésében, valamint segítséget az ehhez kapcsolódó helyi városfejlesztési célokkal, finanszírozási lehetőségekkel és a legfontosabb szakpolitikai és jogszabályi keretekkel való összehangoláshoz;

- valamint 10 000 euro pénzügyi támogatást kapnak a WeGenerate Replikációs Ütemterv elkészítéséhez a projekt által tesztelt megoldások végrehajtásához, amelyeket a városnak egy újjáépítési területére vagy projektjére kell adaptálni.

A társ várostól a projekt időtartama alatt elvárják, hogy:

- részt vegyen a demonstrációs városokba szervezett mind a 8 személyes tanulmányúton, ami 4 utat jelent 2024-ben és 4 utat 2026-ban (a pénzügyi támogatás két személy utazását teszi lehetővé az nyertes társ város részéről);

- rendszeres részvételt az online megbeszéléseken;

- egy Helyi Kapcsolattartó Csoport (Local Liasion Group) létrehozását annak érdekében, hogy a megszerzett információkat továbbíthassa,

- a folyamatos kapcsolattartást a projektpartnerekkel és a helyi érintett szereplőkkel annak érdekében, hogy azonosítsa az innovációs lehetőségeket a város replikációs területén,

- nem utolsó sorban pedig hogy elkészítse a WeGenerate Replikációs Ütemtervet, aminek véglegesítésére 2027 júniusáig nyílik lehetőség.

A felhívásra helyi önkormányzatok pályázhatnak az EU tagállamaiból, valamint 16 EU-n kívüli országból, ezáltal biztosítva a változatos kulturális aspektust, valamint a különböző fejlettségi szinteken lévő technológiai és szocioökonómiai hátteret a partnerségen belül.

A pályázat benyújtásához szükséges egy nyilatkozat a pályázó önkormányzat aláírásra jogosult személyétől.

A pályázatban nincs szükség önrész biztosítására, a tanulmányutakkal kapcsolatos költségeket a projekt téríti meg, valamint az önkormányzat 10 000 EUR támogatást kap a WeGenerate Replikációs Ütemterv kifejlesztésére.

A pályázat benyújtásának határideje 2024. március 1. napja volt.

Sikeres pályázat esetén az első utazás időpontja 2024. április 23-25., helyszíne Bukarest, Románia.

Javaslom, a Tisztelt Közgyűlés utólag értsen egyet a pályázat benyújtásával, továbbá kérje fel a polgármestert a szükséges dokumentumok aláírására.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**4.**

**Tisztelt Közgyűlés!**

Szombathely Megyei Jogú Város Önkormányzata 2017-ben a Vas Megyei Temetkezési Kft.-vel vagyonkezelési szerződést kötött a temetőkről és a temetkezésről szóló 1999. évi XLIII. törvény 39. §-ában rögzített, a kegyeleti közszolgáltatási szerződésre vonatkozó feltételeknek való megfeleltetés szempontjából.

A vagyonkezelési szerződés 22. pontja szerint a vagyonkezelő a vagyon felújításáról, pótlólagos beruházásáról legalább a vagyoni eszközök elszámolt értékcsökkenésének megfelelő mértékben köteles gondoskodni és e célokra az értékcsökkenésnek megfelelő mértékben tartalékot képezni. A Vagyonkezelő – az adott vagyonelemre kötött hatályos szerződésekben szereplő eltérések figyelembe vételével – köteles a vagyonkezelésében lévő vagyonnal összefüggő terheket (közterheket) viselni, valamint a szükséges felújítási munkákat elvégezni, elvégeztetni.

E pont alapján amennyiben a társaság ezt a visszapótlási kötelezettségét teljesíti, Önkormányzatunknak ÁFA fizetési kötelezettsége keletkezhet.

Mivel a jogszabályok nem teszik kötelezővé klasszikus vagyonkezelési szerződés megkötését, ezért fentiek elkerülése érdekében indokolt a szerződésnek egy olyan technikai jellegű módosítása, amely szerint a jövőben a felek között „Üzemeltetési és kegyeleti közszolgáltatási szerződés” jönne létre, nem terhelné az üzemeltetőt a visszapótlási kötelezettség, a tulajdonost pedig az ezzel kapcsolatos adófizetési kötelezettség. Ennek alapján a szerződés egyéb rendelkezései is módosulnának.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**5.**

**Tisztelt Közgyűlés!**

**I.**

Szombathely Megyei Jogú Város Önkormányzata (továbbiakban: Önkormányzat) a 467/2015. (XII.10.) Kgy. számú határozata alapján 2016. január 1. napjától 22 település (Söpte, Salköveskút, Vasasszonyfa, Vassurány, Vasszécseny, Rum, Rábatöttös, Zsennye, Csempeszkopács, Pornóapáti, Horvátlövő, Vaskeresztes, Szentpéterfa, Vát, Nemesbőd, Torony, Dozmat, Felsőcsatár, Sé, Perenye, Bucsu, Narda) vonatkozásában család - és gyermekjóléti szolgáltatási feladatok, valamint házi segítségnyújtás, jelzőrendszeres házi segítségnyújtás ellátására megállapodást kötött. Ják település vonatkozásában 2023. január 16. napjától került sor szerződéskötésre házi segítségnyújtás (szociális segítés és személyi gondozás) ellátására.

A szerződésben vállalt feladatok teljesítéséért az ellátottakra tekintettel az érintett települések hozzájárulást fizetnek. A szolgáltatásokért fizetendő térítési díjak a fent említett megállapodásokban minden év március 31. napjáig megállapításra kerülnek.

Javaslom, hogy a felek a szolgáltatások ellenértékeként fizetendő díjat 2024. április 1. napjától 2025. március 31. napjáig terjedő időszakra vonatkozóan az alábbiak szerint határozzák meg:

1. házi segítségnyújtás személyi gondozás: 2.945,- Ft /gondozási óra

(korábban: 2.410,- Ft /gondozási óra, díjemelés mértéke: 22,2%)

1. házi segítségnyújtás szociális segítés: 3.840,- Ft/ gondozási óra

(korábban: 3.055,- Ft/gondozási óra, díjemelés mértéke: 25,7%)

1. jelzőrendszeres házi segítségnyújtás: 870,- Ft/gondozási nap

(korábban: 730,- Ft/gondozási nap, díjemelés mértéke: 19,2%).

Az Önkormányzat a család- és gyermekjóléti szolgáltatási feladatok ellátására vonatkozóan a 2023. évben 5 településsel hosszabbított szerződést (Pornóapáti, Sé, Söpte, Torony, Vasszécseny). Az érintett települések vonatkozásában a szerződések család és gyermekjóléti szolgáltatás nyújtására vonatkozó pontja kizárólag a szolgáltatás nyújtásának időtartama vonatkozásában módosul, a támogatás fajlagos összege – az előzetes számítások szerint – továbbra is 30 család és gyermekjóléti szolgáltatásban részesülő család ellátását biztosítja.

A megállapodások egyéb rendelkezései változatlanul érvényben maradnak.

**II.**

Ják Község Önkormányzata 2024. január 16. napján kéréssel fordult Önkormányzatunkhoz, hogy Ják, Nárai, Balogunyom, Kisunyom községek vonatkozásában a család- és gyermekjóléti szolgáltatást a Pálos Károly Szociális Szolgáltató Központ és Gyermekjóléti Szolgálat által kívánja ellátni. Javaslom, hogy Ják Község Önkormányzatával a család- és gyermekjóléti szolgáltatás nyújtására vonatkozóan határozatlan idejű szerződés kerüljön megkötésre 2024. április 1. napjától. A feladat ellátása Magyarország 2024. évi központi költségvetéséről szóló 2023. évi LV. törvényben meghatározott támogatás fajlagos összege – az előzetes számítások szerint – 30 családsegítésben és gyermekjóléti szolgáltatásban részesülő család ellátását biztosítja. Amennyiben az ellátandó családok száma ezt meghaladja, úgy a többletet Önkormányzatunk részére az érintett településnek meg kell térítenie.

Az érintett településekkel a szolgáltatásokra vonatkozó díjemelés mértéke előzetesen egyeztetésre került.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**6.**

**Tisztelt Közgyűlés!**

A Savaria University Press Alapítvány azzal a kéréssel fordult hozzám, hogy támogassam Dr. Murai András kutatómunkáját és könyvírását, ezzel segítve „A hallgatás kényszere Gulag-túlélők története a családi emlékezetben” című kötetének kiadását. A tervezett könyv a Gulag-túlélők sorsának családi emlékezetben való továbbélésével foglalkozik. Ma már csak néhányan élnek a Gulag poklát megjárt több ezer egykori rab közül. A könyv megjelenése novemberre várható.

Előzőekre tekintettel polgármesteri keretem terhére a **Savaria University Press Alapítvány** részére 1.000.000,- Ft összegű támogatást javasoltam.

Szombathely Megyei Jogú Város Önkormányzata Közgyűlésének az önkormányzati forrásátadásról szóló 47/2013. (XII.4.) önkormányzati rendelet 1. § (5) bekezdése értelmében alapítványok részére pénzeszköz átadása kizárólag a Közgyűlés döntése alapján lehetséges.

A fentiek alapján kérem a Tisztelt Közgyűlést, hogy az Alapítvány támogatásáról dönteni szíveskedjék.

**7.**

**Tisztelt Közgyűlés!**

A Mesebolt Bábszínház (a továbbiakban: Bábszínház) székhelye évtizedek óta az egykori Megyei Művelődési és Ifjúsági Központ Ady tér 5. sz. épülete, melyben a Bábszínház - egyéb szervezetekhez hasonlóan - bérlőként van jelen. Az épület jelenleg a Kárpát-medencei Művészeti Népfőiskola (a továbbiakban: Népfőiskola) tulajdonában van.

A Népfőiskolát képviselő Kft. vezetője tájékoztatta a bérlőket, így a Bábszínházat is, hogy 2024. június 1. napjától 2024. augusztus 31. napjáig, felújítási munkák miatt az épület teljes területe lezárásra kerül, oda a bérlők nem jogosultak belépni.

Tekintettel arra, hogy a fent jelzett időszakban a Bábszínháznak még vannak előadásai, felújító próbái, illetve ekkor kerül sor a nyári színházi előadások próbáira, valamint műhelymunkákra is, szükséges biztosítani az intézmény ideiglenes elhelyezését.

A Bábszínház egyeztetéseket folytatott az elhelyezésről, mely szerint az Önkormányzat tulajdonában lévő Szombathelyi Vagyonhasznosító és Városgazdálkodási Nonprofit Zrt. Welther Károly utcai, használaton kívüli épülete bizonyul megfelelő megoldásnak az átmeneti időszakot illetően. A havi mintegy 100 ezer forint összegű bérleti díj, továbbá a költözéssel járó költség a Bábszínház költségvetésében rendelkezésre áll, önkormányzati többletforrást nem igényel.

A Bábszínház kéri az Önkormányzat hozzájárulását a fenti helyszín bérléséhez annak érdekében, hogy az intézmény zavartalanul végezhesse tevékenységét.

Kérem a Tisztelt Közgyűlést, hogy az előterjesztést megtárgyalni, és határozati javaslatot elfogadni szíveskedjék.

**8.**

**Tisztelt Közgyűlés!**

Szombathely Megyei Jogú Város Közgyűlése a 83/2023. (III.30.) Kgy. sz. határozatával egyetértett azzal, hogy évente, a tanév lezárását követő 3 hétben önkormányzati gyermektábor kerüljön megszervezésre a SZOVA Zrt. tulajdonában álló Fonyód, Báthory utca 4. szám alatti üdülőben, amelynek infrastrukturális feltételei, elhelyezkedése teljes mértékben megfeleltek egy bentlakásos, iskolás gyermekeknek szóló tábor helyszínének.

A Közgyűlés döntése alapján 2023. évben a Szombathelyi Derkovits Gyula Általános Iskola, a Szombathelyi Váci Mihály Általános Iskola és Alapfokú Művészeti Iskola, valamint az Oladi Általános Iskola diákjai táborozhattak a Balaton partján. A táborral kapcsolatos szervezési feladatokat a Polgármesteri Hivatal Egészségügyi, Kulturális és Köznevelési Irodája látta el.

A táborvezetők tájékoztatása szerint a tábor jól megszervezett, minden feltételnek és igénynek teljes mértékben megfelelt, a táborozók és segítőik egy csodálatos hetet tölthettek a Balaton partján.

Az Önkormányzat a 2024. évi költségvetéséről szóló 8/2024. (III.5.) önkormányzati rendelet 8. mellékletében az Oktatási ágazat kiadásai „Fonyódi gyermektábor” tételsoron az előző évhez hasonlóan 6.000.000 Ft-ot biztosított a tábor megszervezéséhez és lebonyolításához szükséges költségek fedezetére. A táborral kapcsolatos költségeket teljes egészében az Önkormányzat viseli, így a táborban való részvétel a gyermekek számára ingyenes.

**A 2024. évi gyermektábor az alábbiak szerint valósul meg:**

1. **Időtartam:** A tanév lezárását követő 3 hét, turnusonként 1 hét időtartamban. 2024. évben június 23. és július 14. között.
2. **Résztvevők:** turnusonként egy-egy általános iskola diákjai, minden turnusban 20 (4., 5. és 6. évfolyamos) diák részvételével, valamint az iskola által biztosított 1 fő táborvezetővel, 2 fő pedagógus segítővel, és 1 fő takarító személyzettel.

A táborozó gyermekeket az adott iskola választja ki szociális rászorultság, kiemelkedő tanulmányi eredmény, szorgalom vagy sport teljesítmény, tanulmányi vagy sportversenyen elért eredmény alapján.

1. **Tárgyi, személyi és egyéb feltételek biztosítása:**

A táboroztatáshoz szükséges személyi és tárgyi feltételeket – beleértve a gyermekek táborhelyre bérelt autóbusszal történő utaztatását és étkeztetését is – az önkormányzat biztosítja.

1. **Adminisztrációs feladatok:** a nyári tábor megszervezésével, lebonyolításával kapcsolatos koordinációs feladatokat a Polgármesteri Hivatal Egészségügyi, Kulturális és Köznevelési Irodája látja el.

A diákok és a táborozást szervezők a táborozás ideje alatt napi ötszöri étkezésben részesülnek, melyből három étkezés (reggeli, ebéd, vacsora) meleg étkezés, míg a tízórai és uzsonna hideg élelem.

Évente három szombathelyi általános iskola diákjainak táboroztatása lehetséges, forgó rendszerben.A Közgyűlés 263/2023. (IX.28.) Kgy. számú határozatával a Kulturális, Oktatási és Civil Bizottságot hatalmazta fel 2024. évtől a fonyódi gyermektábor három résztvevő általános iskolájának kiválasztására. A Bizottság döntését a Bizottság elnöke az ülésen ismerteti.

Kérem a Tisztelt Közgyűlést, hogy az előterjesztésben foglaltakat megtárgyalni, és a határozati javaslatot elfogadni szíveskedjék.

**9.**

**Tisztelt Közgyűlés!**

A nemzeti köznevelésről szóló 2011. évi CXC. törvény (továbbiakban Nkt.) 83.§ (3)–(4) bekezdései alapján a fenntartó a köznevelési intézmény átszervezésével összefüggő döntése vagy véleményének kialakítása előtt beszerzi „*a vagyonkezelésében levő ingatlan tulajdonos önkormányzatának”* véleményét.

Az állam által fenntartott köznevelési intézmények alapítására, megszüntetésére, átszervezésére, feladatának, tevékenységi körének megváltoztatására, nevének megállapítására (alapító okiratának módosítására) vonatkozó tervezetek megtárgyalása a Közgyűlés hatásköre, amelyet előzetesen a Kulturális, Oktatási és Civil Bizottság véleményez a Közgyűlés számára az SZMSZ 52.§ (2) bekezdés 19. pontja alapján.

A Szombathelyi Tankerületi Központ2024. március 4. napján kelt levelében Szombathely Megyei Jogú Város Önkormányzatát érintően a következő intézmények szakmai alapdokumentumának (Alapító Okiratának) 2024. szeptember 1. napi hatállyal tervezett módosításához kérte Önkormányzatunk véleményét:

|  |  |  |  |
| --- | --- | --- | --- |
|  | Intézmény neve | Feladatellátás helye | Alapdokumentumot érintő változtatás |
| 1. | Paragvári Utcai Általános Iskola | 9700 Szombathely, Paragvári utcai 2-4. | A többi gyermekkel, tanulóval együtt nevelhető, oktatható sajátos nevelési igényű gyermekek, tanulók felvehető maximális létszámának növelése 40 főről 50 főre. |
| 2. | Szombathelyi Váci Mihály Általános Iskola és Alapfokú Művészeti Iskola | 9700 Szombathely, Váci Mihály utca 11. | A többi gyermekkel, tanulóval együtt nevelhető, oktatható sajátos nevelési igényű gyermekek, tanulók felvehető maximális létszámának növelése 70 főről 80 főre. |

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**10.**

**Tisztelt Közgyűlés!**

Szombathely Megyei Jogú Város Önkormányzata (a továbbiakban: Önkormányzat) 2021. decemberében feladat-ellátási megállapodást kötött Vas Megye és Szombathely Megyei Jogú Város Nyugdíjas Szövetsége, Képviseletével (a továbbiakban: Egyesület). A megállapodás szerint az Önkormányzat évente 1 millió forint összegű támogatást nyújt 2022. január 1- 2026. december 31. közötti időszakban az Egyesületnek, aki többek között az időskorú lakosságot érintő feladatok ellátásában segíti az Önkormányzatot, valamint megrendezi az Idősek Világnapi rendezvényt.

Figyelembe véve működési költségeik nagymértékű megemelkedését fenti szerződést a Közgyűlés 78/2023. (III.30.) Kgy. sz. határozatában módosította, 2023. évben 1.500.000,- forint összeget biztosított az Egyesület számára.

Az Önkormányzat a 2024. évi költségvetésében az Egyesület támogatására – figyelembe véve a főállású alkalmazott foglalkoztatási támogatásának megszűnését – 3,5 millió forint fedezetet biztosított.

Előzőek miatt szükséges az Önkormányzat és az Egyesület között létrejött feladat-ellátási megállapodás II/1. pontjának módosítása.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2024. március 21.**

**/: Dr. Nemény András: /**

**I.**

**HATÁROZATI JAVASLAT**

**……/2024. (III. 28.) Kgy. sz. határozat**

1. Szombathely Megyei Jogú Város Közgyűlése a Szombathelyért Közalapítvány **kuratóriuma új elnökének** – a korábbi elnök, Papp Zoltán megüresedő helyére – a következő önkormányzati választásokat követő új Közgyűlés alakuló ülésétől számított 60. napig az alábbi személyt választja meg:

**........................................**

A megválasztás a jogszabályban előírt elfogadó- és vagyonnyilatkozat megtételével válik hatályossá.

1. A Közgyűlés felkéri a polgármestert a módosítással egységes szerkezetbe foglalt alapító okirat aláírására, és a Szombathelyi Törvényszéken a Közalapítvány adataiban történt változás nyilvántartásba vétele iránt szükséges intézkedések megtételére.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** 2024. május 31.

**II.**

**HATÁROZATI JAVASLAT**

**……../2024. (III. 28.) Kgy. sz. határozat**

1. Szombathely Megyei Jogú Város Közgyűlése a Szombathely Megyei Jogú Város Önkormányzata, mint Használatba adó, valamint a Szociális és Gyermekvédelmi Főigazgatóság, mint Használó között 2017. február 21. napján létrejött használatba adási megállapodás tekintetében a Társadalmi Esélyteremtési Főigazgatóság jogutódlását – a megállapodás egyéb rendelkezéseinek változatlanul hagyása mellett – tudomásul veszi.
2. A Közgyűlés felhatalmazza a polgármestert a használatba adási megállapodás módosításának aláírására.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**III.**

**HATÁROZATI JAVASLAT**

**……../2024. (III. 28.) Kgy. sz. határozat**

1. Szombathely Megyei Jogú Város Közgyűlése egyetért a Horizon Europe WeGenerate projekthez való csatlakozáshoz benyújtott pályázat tartalmával, és felhatalmazza a polgármestert a további szükséges intézkedések megtételére.
2. A Közgyűlés pozitív támogatói döntés esetén felhatalmazza a polgármestert a Támogatási szerződés, illetve a konzorciumi megállapodás aláírására, a megvalósítás előkészítésére.

**Felelős:** Dr. Nemény András polgármester

Dr. Horváth Attila alpolgármester

Bokányi Adrienn, a Gazdasági és Jogi bizottság elnöke

(A végrehajtásért felelős:

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**IV.**

**HATÁROZATI JAVASLAT**

**……../2024. (III. 28.) Kgy. sz. határozat**

1. A Közgyűlés kifejezi azon szándékát, hogy a Vas Megyei Temetkezési Kft.-vel 2017-ben kötött vagyonkezelési szerződés módosításra kerüljön akként, hogy a jövőben a szerződés elnevezése „Üzemeltetési és kegyeleti közszolgáltatási szerződés” legyen, tartalma pedig ennek megfelelően kerüljön módosításra.

2. A Közgyűlés felhatalmazza a Gazdasági és Jogi Bizottságot a módosított szerződés jóváhagyására.

**Felelős:**  Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Nagyné dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője

Jancsóné Sárdi Katalin, a Vas Megyei Temetkezési Kft. ügyvezetője)

**Határidő:** 1. pont: azonnal

2. pont: Gazdasági és Jogi Bizottság áprilisi ülése

**V.**

**HATÁROZATI JAVASLAT**

**……../2024. (III.28.) Kgy. sz. határozat**

1. Szombathely Megyei Jogú Város Közgyűlése a Szombathely Megyei Jogú Város Önkormányzata, valamint Söpte, Salköveskút, Vasasszonyfa, Vassurány, Vasszécseny, Rum, Rábatöttös, Zsennye, Csempeszkopács, Pornóapáti, Horvátlövő, Vaskeresztes, Szentpéterfa, Vát, Nemesbőd, Torony, Dozmat, Felsőcsatár, Sé, Perenye, Bucsu, Narda, Ják önkormányzatai között megkötött szociális alapszolgáltatásokra vonatkozó feladat-ellátási megállapodások módosítását jóváhagyja azzal, hogy a szolgáltatások ellenértékeként fizetendő díj 2024. április 1. napjától 2025. március 31. napjáig terjedő időszakra vonatkozóan:
2. házi segítségnyújtás személyi gondozás: 2.945,- Ft /gondozási óra,
3. házi segítségnyújtás szociális segítés: 3.840,- Ft/ gondozási óra,
4. jelzőrendszeres házi segítségnyújtás: 870,- Ft/gondozási nap.
5. Szombathely Megyei Jogú Város Közgyűlése Szombathely Megyei Jogú Város Önkormányzata, valamint Pornóapáti, Sé, Söpte, Torony, Vasszécseny önkormányzatai között megkötött család- és gyermekjóléti szolgáltatásokra feladat-ellátási megállapodások módosítását jóváhagyja azzal, hogy a szolgáltatás nyújtásának időtartama 2024. április 1. napjától 2025. március 31. napjáig tartó időszakra módosul, a támogatás fajlagos összege – az előzetes számítások szerint – továbbra is 30 család és gyermekjóléti szolgáltatásban részesülő család ellátását biztosítja.
6. Szombathely Megyei Jogú Város Közgyűlése Szombathely Megyei Jogú Város Önkormányzata, valamint Ják Község Önkormányzata között a család- és gyermekjóléti szolgáltatásra vonatkozó határozatlan idejű feladat-ellátási megállapodás megkötését jóváhagyja azzal, hogy a feladat ellátása Magyarország 2024. évi központi költségvetéséről szóló 2023. évi LV. törvényben meghatározott támogatás fajlagos összege – az előzetes számítások szerint – 30 családsegítésben és gyermekjóléti szolgáltatásban részesülő család ellátását biztosítja. Amennyiben az ellátandó családok száma ezt meghaladja, úgy a többletet Önkormányzatunk részére az érintett településnek meg kell térítenie.
7. A Közgyűlés felhatalmazza a polgármestert a szerződések aláírására.

**Felelősök:** Dr. Nemény András polgármester

Dr. László Győző alpolgármester

Dr. Czeglédy Csaba, a Szociális és Lakás Bizottság elnöke

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat vezetője /

**Határidő:** azonnal /az 1. 2. 3. pontok vonatkozásában/

2024. április 28. /a 4. pont vonatkozásában/

**VI.**

**HATÁROZATI JAVASLAT**

**…./2024. (III.28.) Kgy. sz. határozat**

1. Az önkormányzati forrásátadásról szóló 47/2013. (XII.4.) önkormányzati rendelet 1. § (5) bekezdése alapján a Közgyűlés hozzájárul ahhoz, hogy az önkormányzat 2024. évi költségvetéséről szóló 8/2024. (III.5.) önkormányzati rendelet 13. mellékletében meghatározott „Polgármesteri keret” tételsor terhére a Savaria University Press Alapítvány részére Dr. Murai András kutatómunkájára „A hallgatás kényszere Gulag-túlélők története a családi emlékezetben” című kiadvány megjelenésének kapcsán 1.000.000,- Ft pénzeszköz átadásra kerüljön.

2. A Közgyűlés felhatalmazza a polgármestert a támogatási szerződés aláírására.

**Felelősök:** Dr. Nemény András polgármester

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal (1. pont vonatkozásában)

2024. április 15. (2. pont vonatkozásában)

**VII.**

**HATÁROZATI JAVASLAT**

**……/2024. (III. 28.) Kgy. sz. határozat**

1. A Közgyűlés hozzájárul a Mesebolt Bábszínház 2024. június 1. napjától 2024. augusztus 31. napjáig - az Ady tér 5. sz. alatti épület felújítása időszakában - a Szombathelyi Vagyonhasznosító és Városgazdálkodási Nonprofit Zrt. Welther Károly utcai, jelenleg használaton kívüli épületében, önkormányzati többletforrás biztosítása nélkül történő elhelyezéséhez.
2. A Közgyűlés felkéri a Mesebolt Bábszínház igazgatóját, hogy az ideiglenes elhelyezéshez szükséges intézkedéseket tegye meg.

**Felelős:**  Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Kovács Géza, a Mesebolt Bábszínház igazgatója)

**Határidő:** azonnal (1. pont vonatkozásában)

2024. május 31. (2. pont vonatkozásában)

**VIII.**

**HATÁROZATI JAVASLAT**

**…/2024. (III.28.) Kgy. sz. határozat**

1. Szombathely Megyei Jogú Város Közgyűlése a fonyódi gyermektábor 2024. évi megvalósításáról szóló tájékoztatást tudomásul veszi.
2. A Közgyűlés felkéri a polgármestert, hogy a fonyódi gyermektáboroztatás megszervezéséhez szükséges intézkedéseket – a Kulturális, Oktatási és Civil Bizottság döntése alapján - tegye meg.

**Felelős:** Dr. Nemény András polgármester

Dr. László Győző alpolgármester

Putz Attila, a Kulturális, Oktatási és Civil Bizottság elnöke

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal (1. pont vonatkozásában)

2024. május 31. (2. pont vonatkozásában)

**IX.**

**HATÁROZATI JAVASLAT**

**...../2024. ( III. 28.) Kgy. sz. határozat**

1. Szombathely Megyei Jogú Város Közgyűlése a nemzeti köznevelésről szóló 2011. évi CXC. törvény 83.§ (3)–(4) bekezdései alapján támogatja a Szombathelyi Tankerületi Központ által 2024. szeptember 1. napi hatállyal tervezett, alábbi Alapító Okirat módosításokat:

|  |  |  |  |
| --- | --- | --- | --- |
|  | Intézmény neve | Feladatellátás helye | Alapdokumentumot érintő változtatás |
| 1. | Paragvári Utcai Általános Iskola | 9700 Szombathely, Paragvári utcai 2-4. | A többi gyermekkel, tanulóval együtt nevelhető, oktatható sajátos nevelési igényű gyermekek, tanulók felvehető maximális létszámának növelése 40 főről 50 főre. |
| 2. | Szombathelyi Váci Mihály Általános Iskola és Alapfokú Művészeti Iskola | 9700 Szombathely, Váci Mihály utca 11. | A többi gyermekkel, tanulóval együtt nevelhető, oktatható sajátos nevelési igényű gyermekek, tanulók felvehető maximális létszámának növelése 70 főről 80 főre. |

1. A Közgyűlés kéri a Polgármestert, hogy a Közgyűlés által kialakított véleményről a Szombathelyi Tankerületi Központot tájékoztassa.

|  |  |
| --- | --- |
| **Felelős:** | Dr. Nemény András polgármester  Dr. László Győző alpolgármester  Dr. Károlyi Ákos jegyző  /a végrehajtás előkészítéséért:  Vinczéné Dr. Menyhárt Mária, az Egészségügyi és Közszolgálati Osztály vezetője/ |

**Határidő:** azonnal (1. pont vonatkozásában)

2024. április 15. (2. pont vonatkozásában)

**X.**

**HATÁROZATI JAVASLAT**

**…/2024. (III.28.) Kgy. sz. határozat**

1. Szombathely Megyei Jogú Város Közgyűlése egyetért azzal, hogy az Önkormányzat és a Vas Megye és Szombathely Megyei Jogú Város Nyugdíjas Szövetsége, Képviselete között létrejött 41495-7/2021. iktatási számú feladat-ellátási megállapodás II/1. pontja az alábbiak szerint módosuljon:

„Támogató vállalja, hogy az I. pont szerinti feladatok ellátásához az éves költségvetési rendeletében 1.000.000,- Ft azaz egymillió forint – 2023. évre vonatkozóan 1.500.000,- Ft azaz egymillió-ötszázezer forint, 2024. évre 3.500.000,- azaz hárommillió-ötszázezer forint - támogatást biztosít a Támogatott részére.”

1. A Közgyűlés felhatalmazza a polgármestert a módosítás aláírására.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: azonnal (1. pont vonatkozásában)

2024. április 15. (2. pont vonatkozásában)